
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/25-003/591
URBROJ: 251-13-11-16/002-25-3
Zagreb, 11. ožujak 2025.



Z A P I S N I K
s  47. sjednice Vijeća Mjesnog odbora Pongračevo, održane 11. ožujka 2025. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Vedran Đidara, Mila Vlajo, Marijana Horvat, Teodor Ostojić, Oto Čaleta, Zoran Topić
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 7 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 46. sjednice. 

Predsjednica daje na glasovanje zapisnik s 46. sjednice koji je  prihvaćen JEDNOGLASNO.

Predsjednica predlaže sljedeći 
DNEVNI RED

1. Prijedlog zaključka za iscrtavanje parkirališnih mjesta na Selskoj cesti 122-126

2. Prijedlog zaključka za postavljanje prepreka za bicikliste na šetnici Fallerovog šetališta

3. Aktualna problematika

4. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog zaključka za iscrtavanje parkirališnih mjesta na Selskoj cesti 122-126
 
Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog zaključka na glasanje. 

Predsjednica konstatira da prijedlog nije prihvaćen jer je 7 članova Vijeća glasalo PROTIV. 

OBRAZLOŽENJE

Vijeće Mjesnog odbora Pongračevo nije suglasno s inicijativom za iscrtavanjem parkirališnih mjesta na adresi Selska cesta 122-126. Vijeće smatra da bi iscrtana parkirališna mjesta bila ugroza sigurnosti pješaka s obzirom da bi automobili morali direktno prelaziti preko pješačkog nogostupa da bi se uparkirali odnosno isparkirali. 

Također radi se o vrlo prometnoj cesti te bi usporavanje i zaustavljanje automobila, kako bi se popeli na rubnjak, bila ugroza za sigurnost u prometu.

Ad 2. Prijedlog zaključka za postavljanje prepreka za bicikliste na šetnici Fallerovog šetališta
Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi

Z A K LJ U Č A K

1. Vijeće Mjesnog odbora Pongračevo traži postavljanje prometnih znakova za označavanje pješačke zone na šetnici Fallerovog šetališta.

2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka – sjever.

OBRAZLOŽENJE
Vijeće Mjesnog odbora Pongračevo nije suglasno s postavljanjem prepreka za bicikliste s obzirom da bi te prepreke onemogućile i prolazak dječjih te invalidskih kolica.

Smatramo da su električna vozila na navedenoj lokaciji opasnost za pješake s obzirom na vrlo usku površinu te tražimo postavljanje prometnih znakova za pješačku zonu.
Ad 3. Aktualna problematika
Predsjednica obavještava članove Vijeća o dolasku gospođe Ivane Ahel iz Centra za odgoj i obrazovanje Dubrava, s trenutnim smještajem na Jarunu, na sjednicu.

Gospođa Ahel je članovima Vijeća prezentirala svoj rad i rad Centra te ideju o korištenju prostora našeg mjesnog odbora za projekt u kojem bi voljeli uključiti lokalnu zajednicu na način da bi u prostorima četiri mjesna odbora održali po jednu vikend radionicu za djecu od 4.-7. godina. Radionice bi počele s održavanjem od rujna ove godine.
Ad 4. Pitanja, prijedlozi i obavijesti

Član Vijeća Vedran Đidara je obavijestio članove Vijeća o gostovanju na televizijskoj emisiji Hrvatska danas, a vezano uz temu platoa Remiza.
Najava iduće sjednice za 7. travanj 2025. u 17.30 sati.
Budući da nema više pitanja, predsjednica Vijeća zaključuje sjednicu.
Sjednica je završila u 18.45 sati.

     Zabilježila:                                                                                                                Predsjednica
                                                                                                                             Vijeća Mjesnog odbora

    Lana Belinić                                                                                                                Pongračevo                                     












                                                                                                                                      Lana Belinić, v.r.
Prilog: izvješće o glasanju
Izvješće o glasanju na 47. sjednici

	Članovi Vijeća
	Točka 1.
	Točka 2.

	Lana Belinić
	-
	+

	Teodor Ostojić
	-
	+

	Vedran Đidara
	-
	+

	Mila Vlajo
	-
	+

	Oto Čaleta
	-
	+

	Marijana Horvat
	-
	+

	Zoran Topić
	-
	+

